केआईटी कॉलेज के वार्षिकोत्सव उमंग 2017 में स्टूडेंट्स को बांटे लैपटॉप
रायगढ़ | इंजीनियरिंग कॉलेज केआईटी में वार्षिकोत्सव उमंग 2017 धूमधाम से मनाया गया। इस दौरान छात्र-छात्राओं को लैपटॉप का वितरण किया गया। कार्यक्रम के मुख्य अतिथि विधायक रोशनलाल अग्रवाल, अध्यक्षता भाजपा के प्रदेश महामंत्री गिरधर गुप्ता ने की। वहीं विशिष्ट अतिथि किरोड़ीमल पॉलीटेक्निक सोसाइटी के सदस्य राजेन्द्र अग्रवाल थे। कार्यक्रम में विधायक ने संस्था के छात्र-छात्राओं को विश्वविद्यालय परीक्षा परिणाम एवं राज्य एवं केन्द्र स्तरीय प्रतिस्पर्धाओं में उत्कृष्ट प्रदर्शन करने वाले छात्र-छात्राओं को शुभकामनाएं दी इसके साथ ही उन्होंने छग शासन द्वारा चलाई जा रही निशुल्क लैपटॉप वितरण योजना की जानकारी दी। कार्यक्रम के आखिर में स्टूडेंट्स को लैपटॉप बांटे गए।
awa_Deva hin_Deva